Gertrude Barrows Bennett

Gertrude Barrows Bennett (), kjent under pseudonymet Francis Stevens, var ein nyvinnande amerikansk forfattar av fantasi og science fiction.Partners in Wonder: Women and the Birth of Science Fiction, 1926-1965 by Eric Leif Davin, Lexington Books, 2005, pages 409-10. Bennett skreiv ei rekkje fantasyverk mellom 1917 og 1923, og er blitt omtalt som «kvinna som fann opp dark fantasy»..

Dei mest kjende bøkene hennar inkluderer Claimed og den tapte verd-romanen The Citadel of Fear.

Bennett skreiv òg ein tidleg dystopisk roman, The Heads of Cerberus (1919).The Cambridge Companion to Science Fiction by Edward James and Farah Mendlesohn, Cambridge University Press, 2003, page 30.

 Liv 
Gertrude Mabel Barrows var fødd i Minneapolis i 1884 som dotter av Charles og Caroline Barrows (fød Hatch). Gertrude fullførte skulen til åttande klasse,Partners in Wonder: Women and the Birth of Science Fiction, 1926-1965 by Eric Leif Davin, Lexington Books, 2005, pages 409-10. og gjekk så på kveldsskule i håp om å bli illustratør (eit mål ho aldri nådde). I staden byrja ho å arbeida som stenograf, og fortsette med dette frå tid til anna resten av livet."The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, p. xvi. 

I 1909 gifta ho seg med Stewart Bennett, ein britisk journalist og utforskar, og flytta til Philadelphia.Partners in Wonder: Women and the Birth of Science Fiction, 1926-1965 by Eric Leif Davin, Lexington Books, 2005, pages 409-10. Eit år seinare døydde mannen hennar under ein tropisk storm medan han var på ein skattejaktekspedisjon.The Influential Pulp Career of Francis Stevens Med ei nyfødd dotter å forsørgja heldt Bennett fram med å arbeida som stenograf. Etter at far hennar døydde nær slutten av fyrste verdskrigen tok Bennett også vare på moren si.Partners in Wonder: Women and the Birth of Science Fiction, 1926-1965 by Eric Leif Davin, Lexington Books, 2005, pages 409-10.

Praktisk alt arbeidet til Bennett stammar frå tida frå 1917 til 1920, då ho byrja å skriva noveller og noveller for å understøtte hushaldet sitt. Ho slutta å skriva då mor hennar døydde i 1920; eit seinare verk som blei publisert i 1923 verker å ha vore skrive i slutten av 1910-talet, og blei sendt til Weird Tales då magasinet nett hadde byrja koma ut."The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, p. xvi. 

På midten av 1920-talet gav Bennett dottera si i varetekta til nokre venar og flytta til California. Fordi ho ikkje hadde kontakt med dottera, trudde forskarar i fleire år at Bennett døydde i 1939 - eit brev frå dottera hennar i 1939 blei returnert som uleverbart, og dottera høyrde ikkje meir frå Bennett etter denne datoen. Men ny forsking, inkludert ein dødsattest, viser at ho døydde i 1948."The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, p. xvi. 

 Forfattarkarriere 
Gertrude Mabel Barrows skreiv den fyrste novella si som 17-åring, ei science fictionsoge med tittelen «The Curious Experience of Thomas Dunbar». Ho sende novella til Argosy, eit av dei fremste pulp-magasina i landet. Novella blei teken inn og publisert i nummeret frå mars 1904, med «G. M. Barrows» nemnd som forfattar. Sjølv om initialane skjulte kjønnet hennar, ser dette ut til å vera den fyrste gongen ein amerikansk kvinneleg forfattar publiserte science fiction under det rette namnet sitt. Same månad publiserte Youth's Companion ut poesien hennar.

Etter at Bennett byrja å ta vare på mor si, bestemte ho seg for å venda tilbake til å skriva fiksjon som eit middel til å forsørgja familien. Den første historia ho fullførte etter at ho var tilbake til skriving var kortromanen The Nightmare, som kom ut i All-Story Weekly i 1917. Soga var lagt til ei øy som er skild frå resten av verda, og der evolusjonen har gått i ein annan retning. The Nightmare liknar på Edgar Rice Burrough sin roman The Land That Time Forgot, som kom ut eit år seinare. Bennett hadde sendt inn The Nightmare under sitt eige namn, men hadde bede om å bruka eit pseudonym om verket blei publisert. Bladstyraren valde å ikkje bruka pseudonymet Bennett føreslo (Jean Vail), og tilla istaden forteljinga til Francis Stevens. Då lesarane reagerte positivt på forteljinga, valde Bennett å halda fram med å skriva under dette namnet.

I løpet av dei neste åra skreiv Bennett ei rekkje noveller og kortromanar. Novella hennar «Friend Island» (All-Story Weekly, 1918), for eksempel, går føre seg i eit 2100-talet der kvinner styrer. Ei anna noveller er «Serapion» (Argosy, 1920), om ein mann som er besett av ein overnaturleg skapning. Denne novella er gjeven ut atti ei elektronisk bok med tittelen Possessed: A Tale of the Demon Serapion, med tre andre soger av henne. Mange av dei novellene hennar er samla i The Nightmare and Other Tales of Dark Fantasy (University of Nebraska Press, 2004).Nightmare and Other Tales of Dark Fantasy by Francis Stevens, University of Nebraska Press, 2004, 

I 1918 gav ho ut sin fyrste, og kanskje beste,"The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, pp. xiii–xiv.  roman, The Citadel of Fear (Argosy, 1918). Denne historia om ei tapt verd fokuserer på ein gløymd aztekisk by som blir «oppdaga» att under fyrste verdskrigen."The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, p. xiv. Survey of Modern Fantasy Literature by Frank Northen Magill, Salem Press, 1983, p. 287. Det var introduksjonen til ei nyutgjeving av romanen i 1952 som avslørte at «Francis Stevens» var løyndenamnet til Bennett.

Ein år seinare gav ho ut den einaste science fiction-romanen sin, The Heads of Cerberus (The Thrill Book, 1919). Dette var ein av dei fyrste dystopiske romanane, der «grått støv frå ei sølvflaske» transporterer einkvan som andar det inn til eit totalitært samfunn i Philadelphia i år 2118.

Ein av dei mest kjende romanane til Bennett var Claimed!  (Argosy, 1920; opptrykk i 1966, 2004, 2018), der ein overnaturleg gjenstand kallar ein gammal og mektig gud til New Jersey tidleg på 1900-talet.Survey of Modern Fantasy Literature by Frank Northen Magill, Salem Press, 1983, p. 287. Augustus T. Swift kalla romanen "en av dei merkelegaste og mest fengslande science fantasy-romanene du nokon gong har lese".

The Thrill Book skal også ha akseptert fleire historier av henne då bladet gjekk inn i oktober 1919, berre sju månader etter den fyrste utgjevinga si. Dei blei aldri publiserte og er no tapte.The Influential Pulp Career of Francis Stevens 

 Påverknad 
Bennett er blitt sagt å ha «det beste kravet på å vera skaparen av sjangeren dark fantasy»."The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, page x.  Verka hennar skal ha inspirert både H.P. Lovecraft og A. Merritt, som begge «etterlikna den tidlegare stilen og temaa til Bennett.»"The Woman Who Invented Dark Fantasy" by Gary C. Hoppenstand from Nightmare and Other Tales of Dark Fantasy by Francis Stevens, University of Nebraska Press, 2004, p. xvi.  

Mange kritikarar og lesarar trudde i fleire tiår at «Francis Stevens» var eit pseudonym for Merritt. Dette ryktet enda berre med gjenutgjevinga av Citadel of Fear i 1952, som hadde ein biografisk introduksjon om Bennett av Lloyd Arthur Eshbach.Navigating the Weird Mind of Gertrude Barrows Bennett — the Mother of Dark Fantasy (pt. 1), The Fandomentals, 19. mars 2020."Introduction to Citadel of Fear" by Lloyd Arthur Eshbach, Citadel of Fear by Francis Stevens, Polaris Press, 1952.

Kritikaren Sam Moskowitz har sagt at ho var «den største kvinnelege forfattaren av science fiction i perioden mellom Mary Wollstonecraft Shelley og C.L. Moore.»

Fordi Bennett var den fyrste amerikanske kvinna som fekk fantasy- og science fiction-verka sin utgjevne, kvalifiserer ho seg som ein nybrytande kvinneleg fantasyforfattar.

Merknadar

Kjelder

Denne artikkelen bygger på «Gertrude Barrows Bennett» frå ,  den 4. mai 2025.  

Kategori:USA-amerikanske forfattarar
Kategori:Science fiction-forfattarar